Diari Oficial de la Generalitat Valenciana


Sumari del DOGV 2013, del 29-04-1993 (1993/827774)

ORDRE de 24 de març de 1993, de la Conselleria de Cultura, Educació i Ciència, per la qual es convoquen ajudes econòmiques per a l'organització d'activitats de renovació pedagògica i de formació del professorat.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(2)/dof/vci/html**

### Dades del document

Número de DOGV
:   2013

Data del DOGV
:   29-04-1993

Secció del DOGV
:   DISPOSICIONS GENERALS

Número del document
:   1993/827774


Data del document
:   24-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de març de 1993, de la Conselleria de Cultura, Educació i Ciència, per la qual es convoquen ajudes econòmiques per a l'organització d'activitats de renovació pedagògica i de formació del professorat.  
La Llei Orgànica d'Ordenació General del Sistema Educatiu (LOGSE), junt a un canvi d'estructura de l'actual model del sistema educatiu i de l'ampliació de l?ensenyament obligatori, subratlla de manera especial un canvi en la concepció del currículum escolar, plantejant-se donar una resposta flexible a les exigències de la societat actual.  
La LOGSE estableix en l'article 56 que les administracions educatives fomentaran la col·laboració amb institucions per a la formació del professorat, amb la finalitat d'aconseguir una oferta diversificada i de qualitat.  
L'administració reconeix la valuosa aportació de les iniciatives organitzades pels moviments i associacions de renovació pedagògica i altres institucions, perquè s'estima necessari seguir fomentant aquestes iniciatives mitjançant la concessió de subvencions que faciliten i donen continuïtat a aquesta important tasca de renovació pedagògica i de formació permanent del professorat.  
Per tot això, i fent ús de les competències que cm confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
Es convoquen ajudes econòmiques per a l?organització d'activitats de renovació pedagògica i de formació, realitzades a l'any 1993, i dirigides al professorat que imparteix docència en nivells no universitaris a la Comunitat Valenciana.  
Segon  
S'aproven les bases per les quals es regeix aquesta convocatòria, incloses com a annex I d'aquesta ordre.  
Tercer  
S'estableix un termini màxim de tres mesos per a resoldre les sol·licituds que es formulen per les entitats interessades. Si no recau resolució expressa en aquest termini, les sol·licituds s'entrendran desestimades, sense perjudici del que es dispose quan es dicte la resolució expressa.  
Quart  
L'import global màxim destinat a aquesta convocatòria, la línia de subvenció i el programa a càrrec del qual es faran efectives seran els següents:  
Import Línia de subvenció Programa  
44.160.962 4.01/93 421.30  
DISPOSICIONS FINALS  
Primera  
Es delega el Director General d'Ordenació i Innovació Educativa per a la facultat de concedir aquestes ajudes i se l'autoritza perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 24 de març de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases  
Primera. Objecte de les ajudes  
L'objecte d'aquestes ajudes és contribuir al finançament de les activitats de renovació pedagògica i de formació del professorat que es realitzen en el període comprés entre l'1 de gener i el 30 de setembre de l'any 1993.  
Segona. Beneficiaris  
Podran optar a aquestes ajudes es associacions o moviments de renovació pedagògica, els sindicats de professors, les associacions de professors i altres entitats sense finalitat de lucre, legalment constituïdes i que operen en la Comunitat Valenciana.  
Tercera, Termini i formalització de sol·licituds  
Les sol·licituds podran presentar-se en un termini de 30 dies naturals, des de la data de la seua publicació en el DOGV, al Registre General de la Conselleria de Cultura, Educació i Ciència, de les direccions territorials de Cultura i Educació i als centres d'informació de l?Oficina d'Informació, Iniciatives i Reclamacions de la Generalitat Valenciana, sense perjudici del que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú, sent imprescindible que en la instància aparega la data de recepció en l?organisme públic corresponent.  
Si, en ús d'aquest dret, la sol·licitud es tramesa per correu, és necessari que es presente en sobre obert perquè el funcionari de correus li pose la data i el segell abans de certificar-la.  
Quarta. Requisits  
A les sol·licituds s'adjuntarà original i còpia de la documentació següent:  
a) Instància de sol·licitud que s'ajustarà al model que s'indica a l'annex II.  
b) Projecte de la proposta d'activitats, que constarà de dos apartats: un general, on s'indicaran els objectius generals que es persegueixen mitjançant la realització de les activitats i altre en el qual es descriuran detalladament cadascuna de les activitats que componen la proposta, per la qual cosa s'haurà de formalitzar una fitxa, segons el model que s'ofereix a l'annex III, per cadascuna de les activitats per a les quals se sol·licite subvenció.  
c) Pressupost detallat d'ingressos per a la realització de les activitats per les quals en aquesta convocatòria se sol·licita ajuda econòmica (quotes, taxes de matrícula, subvencions, etc) explicitant-se les fonts d'eixes subvencions.  
Si no es percep cap ajuda econòmica per altra via, caldrà adjuntar-hi una declaració jurada signada per la presidència o la secretaria de l?entitat sol·licitant en què ho faça constar.  
d) Fotocòpia compulsada dels estatuts de l?entitat o associació quan aquesta no haja rebut subvenció de la Conselleria de Cultura, Educació i Ciència a les convocatòries d'ajudes per a la realització d'activitats de formació del professorat o de renovació pedagògica dels anys 1991 i 1992. En cas contrari, serà suficient presentar un certificat de la direcció de l?entitat o associació on es farà constar que els estatuts no han sofert modificació alguna i que, per tant, l?entitat continua regint-se pels mateixos.  
e) Fotocòpia de la cèdula o targeta d'identificació fiscal.  
Cinquena. Selecció de les sol·licituds  
La selecció de les sol·licituds serà realitzada per una comissió presidida pel Director General d'Ordenació i Innovació Educativa o persona en qui delegue i formada per:  
- La Cap del Servei de Formació del Professorat.  
- El Cap del Servei de Programes Curriculars.  
- Els caps dels serveis d'Activitats Culturals i Educatives de les direccions territorials de Cultura i Educació de València, Castelló i Alacant, o en tot cas tècnics de les direccions territorials designats pels directors territorials d'aquestes.  
- Dos directors o directores de centres de professors designats pel Director General d'Ordenació i Innovació Educativa.  
Actuarà com a secretari un funcionari de la Direcció General d'Ordenació i Innovació Educativa, designat pel director general.  
A totes les sessions de la comissió podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
La comissió tindrà facultats per a resoldre tots els dubtes que puguen sorgir en la interpretació de les bases, i la possibilitat d'entrevistar els sol·licitants, si ho estima oportú.  
La relació dels projectes seleccionats es farà pública al tauler d'anuncis de la Conselleria de Cultura, Educació i Ciència, de les direccions territorials de Cultura i Educació i dels centres de professors, i hi haurà un termini de vuit dies naturals per a reclamar davant la comissió de selecció. Aquestes reclamacions es presentaran al Registre de la Conselleria de Cultura, Educació i Ciència o de les direccions territorials de Cultural Educació.  
Transcorregut aquest termini, i una vegada estudiades i, si escau, ateses aquestes reclamacions, el Director General d'Ordenació i Innovació Educativa dictarà la resolució definitiva per delegació del conseller, que es publicarà al Diari Oficial de la Generalitat Valenciana.  
Sisena. Criteris de selecció  
Els projectes seran seleccionats d'acord amb els criteris següents, exposats sense idea de priorització:  
a) Activitats relacionades amb la implantació del nou sistema educatiu.  
b) Activitats relacionades amb les necessitats de formació permanent del professorat en centres.  
c) Activitats que tracten aspectes que no cobreixen els programes de formació empresos per l'administració.  
d) Activitats que interrelacionen distints nivells educatius.  
Setena. Determinació de la quantia de l'ajuda  
Després de realitzar la valoració qualitativa dels projectes, l?import de les ajudes serà fitxat per la comissió, que es guiarà, com a criteri orientador, per les quantitats previstes en el Decret 200/1985, del 23 de desembre, del Consell de la Generalitat Valenciana, sobre indemnitzacions per raó del servei, en les despeses referents al personal, tenint en compte l'ajust entre el cost estimat de les activitats i el pressupost presentat.  
Vuitena. Memòria final de les activitats i actes d'assistència a aquestes  
Les entitats beneficiàries elaboraran una memòria final d'activitats que reculla i avalue els resultats de Cadascuna de les activitats subvencionades. Així mateix, s'adjuntaran les actes d'assistents a cada activitat signades pel director de cadascuna de les activitats, amb el vist-i-plau del secretari de l?entitat.  
Perquè la Conselleria de Cultura, Educació i Ciència reconega les activitats finançades mitjançant aquesta convocatòria, les entitats hauran d'atenir-se als requisits que s'establiran oportunament per aquesta conselleria.  
La mateixa comissió de selecció a la qual al·ludeix la base cinquena, establirà un protocol de treball amb la finalitat d'emetre un informe avaluador de les memòries presentades per les entitats subvencionades que serà traslladat a la Direcció General d'Ordenació i Innovació Educativa. La procedència del pagament de la totalitat o part de la subvenció concedida vindrà condicionada a la realització del projecte aprobat.  
Novena. Justificació de les despeses  
La justificació de la despesa es realitzarà mitjançant la documentació següent:  
1. Memòria d'activitats, d'acord amb els criteris expressats a la base vuitena.  
2. Actes d'assistència a les diferents activitats d'acorda així mateix, amb els criteri expressats en l?esmentada base vuitena.  
3. Justificació de la despesa de forma detallada, és a dir, de cada activitat.  
4. Certificació de l?entitat organitzadora, en què es facen constar els ingressos reals haguts.  
Deu. Obligacions dels beneficiaris  
Seran obligacions de les entitats beneficiàries les següents:  
a) Realitzar les activitats projectades per les quals perceben la subvenció.  
b) Comunicar a la Direcció General d'Ordenació i Innovació Educativa qualsevol modificació o alteració en les activitats a realitzar o en les fons de financiació, la qual decidirà si modifica o no les condicions en les que s'ha concedit l'ajuda.  
c) Presentar la documentació acreditativa d'haver realitzat les activitats, segons s'indica en la base novena en els terminis següents:  
- Per a les activitats ja realitzades, tota la documentació justificativa haurà de ser presentada durant els quinze dies següents a la publicació de la llista definitiva de les entitats beneficiàries d'aquestes ajudes.  
- Per a la resta de les activitats, les entitats beneficiàries presentaran la documentació justificativa dintre dels quinze dies següents a la data de finalització de l'activitat, en un termini que no excidirà el 15 d'octubre de 1993.  
Si l?entitat beneficiària de l'ajuda no presentés la referida documentació en el termini assenyalat, s'entendrà que renuncia a l'ajuda concedida.  
d) Fer constar expressament en la propaganda o qualsevol publicació referent a aquestes activitats que s'han realitzat amb una subvenció de la Conselleria de Cultura, Educació i Ciència de la Generalitat Valenciana.  
e) Acceptar les actuacions de control financer de la Intervenció General en relació a l'ajuda concedida.  
f) Acreditar, prèviament al lliurament i en la forma que es determina en l?Ordre de 7 de gener de 1991 (DOGV 5 de febrer de 1991), de la Conselleria d'Economia i Hisenda, que es troben al corrent en les seues obligacions tributàries i de la Seguretat Social.  
g) Comunicar a la Conselleria de Cultura, Educació i Ciència si ha obtingut d'altres entitats o institucions alguna ajuda per a la mateixa finalitat.  
Onze. Percepció de les ajudes  
A tenor del que disposa l'article 30 de la Llei de la Generalitat Valenciana 7/1992, de 28 de desembre, de Pressupostos per a l?exercici 1993, les entitats beneficiàries que precisen rebre un acompte sobre la quantitat concedida, deuran aportar les garanties bancàries que avalen l'acompte sol·licitat, que no podrà excedir del 40 per cent de l?import total de l'ajut.  
Cas de no precisar cap acompte percebran l'ajuda; prèvia justificació de la despesa i aprovació per part de la Direcció General d'Ordenació i Innovació Educativa.  
El no acompliment de qualsevol de les obligacions citades suposarà la pèrdua de la subvenció i, per tant, la devolució de les quantitats percebudes en el seu cas, en els termes previstos en el Decret Legislatiu de 26 de juny de 1991 pel qual s'aprova el text refós de la Llei d'Hisenda Pública de la Generalitat Valenciana.  
ANNEX II  
Nom Cognoms   
DNI NIF .  
Adreça   
CP Localitat   
Província , Telèfon   
en representació de l?entitat   
amb CIF núm Telèfon   
Adreça social CP   
Localitat .Província   
Dades bancàries:  
Entitat , codi   
Adreça , codi .  
Localitat CP   
Província Compte/llibreta   
SOL·LICITA:  
Participar en la convocatòria d?ajudes econòmiques d?Ordre de 24 de març de 1993, de la Conselleria de Cultura, Educació i Ciència, acceptant les bases que apareixen a l?annex I:  
Per la qual cosa sol·licita que li siga concedida la quantitat de pessetes per a la realització de les activitats que es detallen en el projecte adjunt-  
 , d de 1993.  
DIRECCIO GENERAL D?ORDENACIO I INNOVACIO EDUCATIVA  
ANNEX III  
Fitxa descriptiva d?activitats proposades  
ENTITAT ORGANITZADORA: FITXA NUM:  
   
TITOL:  
ASSIGNATURA. AREA O CICLE:  
   
TIPUS D?ACTIVITAT:  
a) Activitat relacionada amb la implantació del nou sistema educatiu:  
- ( ) Curs d?actualització de continguts o de capacitació pedagògica.  
- ( ) Grup de treball.  
- ( ) Seminari permanent  
- ( ) Altra   
b) Activitat formativa referent a aspectes que no cobreix les programes de formació empresos per l?administració educativa:  
- ( ) Curs d?actualització de continguts o de capacitació pedagògica.  
- ( ) Grup de treball.  
- ( ) Seminari permanent  
- ( ) Altra   
c) Activitat relacionada amb les necesitats de formació permanent del professorat en centre:  
- ( ) Curs d?actualització de continguts o de capacitació pedagògica.  
- ( ) Desenvolupament pràctic de un programa de formació en centres.  
- ( ) Altra   
d) Activitat que interrelaciona distints nivells educatius:  
- ( ) Curs.  
- ( ) Grup de treball.  
- ( ) Seminari permanent  
- ( ) Altra   
\* Indiqueu amb una (x) el que corresponga i expliqueu, si és el cas  
OBJETIUS:  
   
BREU ESQUEMA DEL CONTINGUT / GUIO / PROGRAMA:  
   
PROFESSIONALS ALS QUE VA ADREÇAT:  
\* Indiqueu nivell, especialitat, etc.  
   
NOMBRE D?ASSISTENTS PREVISTS / NOMBRE DE PLACES:  
   
DATES DE REALITZACIO:  
   
NOMBRE D?HORES:  
   
PROFESSOR / COORDINADOR / CONFERENCIANT / etc.  
COGNOMS I NOM:  
LLOC DE TREBALL:  
CATEGORIA PROFESSIONAL QUALIFICACIO:  
\* Especificar les dades dels professors i de les professores en el cas de ser més d?una persona.  
   
PRESSUPOST DETALLAT DE DESPESES:  
TOTAL: PTA


Còpia Permalink ELI